ตลาดหลักทรัพย์ฯร่วมยินดีKTC เข้าSET 50
ตลาดหลักทรัพย์ฯ ร่วมยินดี KTC เข้าดัชนี SET 50 ณ ห้องประชุมบอร์ด อาคารสมัชชาวาณิช 2 ต้นซอยสุขุมวิท 33 เมื่อเร็วๆ นี้
11 ก.ค. 2561

นายระเฑียร ศรีมงคล (กลางซ้าย) ประธานเจ้าหน้าที่บริหาร บริษัท บัตรกรุงไทย จำกัด (มหาชน) หรือ KTC ได้ให้การต้อนรับ นายอำนวย จิรมหาโภคา (กลางขวา) ผู้ช่วยผู้จัดการหัวหน้ากลุ่มงานการตลาดผู้ออกหลักทรัพย์ 1 ตลาดหลักทรัพย์แห่งประเทศไทย ที่ให้เกียรติมาร่วมแสดงความยินดีในโอกาสที่หุ้น KTC ได้รับเลือกเข้าอยู่ใน SET 50 Index ซึ่งเป็นดัชนีราคาหุ้นที่ใช้แสดงระดับและความเคลื่อนไหวของราคาหุ้นสามัญ 50 ตัวที่มีมูลค่าตามราคาตลาด (Market Capitalization) สูง
รวมทั้งมีสภาพคล่องในการซื้อขายสูงอย่างสม่ำเสมอ และมีสัดส่วนผู้ถือหุ้นรายย่อยผ่านเกณฑ์ที่กำหนด ทั้งนี้ ไตรมาสแรกของปี 2561 เคทีซีมีกำไรสุทธิ 1,209 ล้านบาท และมีฐานสมาชิกบัตรเครดิตและสินเชื่อบุคคลรวม 3 ล้านบัญชี โดยงานดังกล่าวจัดขึ้น ณ ห้องประชุมบอร์ด อาคารสมัชชาวาณิช 2 ต้นซอยสุขุมวิท 33 เมื่อเร็วๆ นี้